Viktor Janukovitx

Viktor Fedorovitx JanukovitxEuskaltzaindiaren 156. araua - Alfabeto zirilikoz idatzitako izenak euskarara aldatzeko, euskaltzaindia.net (ukraineraz: Віктор Федорович Янукович; Jenakiieve, Ukrainako ESS, SESB, gaur egun Ukraina, 1950eko uztailaren 9a) ukrainar politikaria da. 2010ko otsailaren 25etikMujika, Amagoia, «Ukrainan alde txikiarekin irabazi dio lehen ministroari oposizioko buruak», berria.info 2014ko otsaila arte Ukrainako presidentea izan zen.

 Bizitza 
1997 eta 2002 artean Donetskeko gobernadorea izan zen. 2002ko azaroaren 21etik 2004ko abenduaren 7ra arte, Leonid Kutxmaren presidentetzapean, Ukrainako lehen ministroa izan zen. Kutxmaren sostenguarekin, 2004ko presidentetzarako hauteskundeetara aurkeztu zen. Irabazletzat eman zuten, baina Viktor Justxenkoren aldekoek iruzurra izan zela salatu zuten. Hori izan zen Iraultza Laranjaren abiapuntua. Azkenik, Ukrainako Auzitegi Gorenak hauteskundeak baliogabetu zituen. 2004ko abenduaren 26an errepikatu ziren eta Justxenko atera zen irabazle. Janukovitxek Errusiaren aldeko Eskualdeen Alderdiko buru izaten jarraitu zuen, eta lehen ministro izan zen 2006ko abuztuaren 4tik 2007ko abenduaren 18ra, Justxenko presidente zelarik.Sokarros, Allande, «Justxenko presidenteak Janukovitx aurkari ohia izendatu du Ukrainako lehen ministro», paperekoa.berria.eus 2010eko martxoaren 3an, alderdiko buruzagitza Mykola Azaroven esku utzi zuen.

2010eko hauteskundeetako lehen itzulian Janukovitx izan zen bozkatuena. Bigarren itzulian Julia Tymoxenkorekin lehiatu eta, alde txikiaz bazen ere, gailendu zen: Janukovitxek botoen %48,95 jaso zituen eta Tymoxenkok %45,47.«Janukovitxek dimititzeko eskatu dio Timoxenkori», berria.info Ukrainak eta Europar Batasunak sinatu behar zuten elkartze akordioa bertan behera utzi izanak protesta mugimendu handia eragin ondoren, 2014ko otsailaren 22an Ukrainako parlamentuak kargugabetu zuen.«Legebiltzarrak Janukovitx kargugabetu du», berria.eus

 Erreferentziak 

Kategoria:Ukrainako presidenteak
Kategoria:Ukrainako gobernuburuak
Kategoria:Sobietar Batasuneko Alderdi Komunistako kideak